open-index/open-wikipedia-markdown huggingface dataset:
Xaime Toxo

**Xaime Domínguez Toxo**, nado en Bueu o 7 de novembro de 1955, é un mestre, pedagogo e escritor galego.

## Traxectoria 
[miniatura|Xaime Toxo, [Francisco Castro Veloso|Francisco Castro, Víctor Freixanes, Fina Casalderrey, Xesús Alonso Montero, na presentación de *Unha ducia de galegos*, en Pontevedra o 08/10/2017]]
É mestre especialista en atención escolar a alumnos con cegueira e discapacidade visual. Foi fundador da Asociación Liboreiro de Bueu en 1974. É presidente do Ateneo de Pontevedra. Foi accésit no premio Modesto R. Figueiredo no 2002, obtivo o primeiro premio do certame de relatos do Concello de Paradela no 2002, e o primeiro premio no certame Manuel Murguía de narracións breves en 2004. En 2011 publicou *As palabras que move o mar*. En 2016 publicou o libro de relatos *Protexer o invisible*. En 2019 volveu á poesía con *A casa sen nós.*

## Obra 
### Narrativa 
* *Mouro é o rostro da memoria* (2001). Ateneo de Pontevedra. 29 páx. Relatos.
* *As palabras que move o mar* (2011). Vigo: Edicións Xerais de Galicia. ISBN 978-84-9914-213-5.
* *Protexer o invisible* (2016). Ancoradouro. 141 páx. ISBN 978-84-608-6394-6.
* *70º norte* (2023). Vigo: Galaxia. 232 páxs. ISBN 978-84-1176-142-0.

### Poesía 
* *Caderno de mar* (2014). Deputación de Pontevedra. Ilustracións de Antón Sobral.

* *A casa sen nós* (2019). Edicións Laiovento. Ilustracións de Juan de la Sota. 82 páxs. ISBN 84-8487-450-8.

### Texto de exposición 
* *Bitácora dun mariñero sentimental*. Centro Cultural Marcos Valcárcel, do 26 de febreiro ao 5 de abril de 2015 / Antón Sobral.Texto, Xaime Toxo.
### Obras colectivas 
* *Certame de narración breve Modesto R. Figueiredo Premios Pedrón de Ouro 2010 e 2011*, 2012, Editorial Toxosoutos.

## Premios 
[miniatura|Con [Manuel Forcadela na Casa das Campás de Pontevedra]]
* Accésit do Premio Modesto R. Figueiredo no 2002.
* Primeiro premio de narrativa do Certame Literario Manuel Oreste Rodríguez López no 2003.
* Primeiro premio do Certame Manuel Murguía de narracións breves no 2004.

* Accésit do Premio Modesto R. Figueiredo no 2011, por *Eco da afasia*.
## Vida persoal 
[miniatura|Participantes na *Lonxa de versos* [2025 (Pontevedra): Carmen Quinteiro Moreno, João Pedro Azul, Charo Valcárcel, Aurelino Costa, Xaime Toxo, Olga Santos, Armando González López, Elisabeth Oliveira (de esquerda a dereita)]]
É irmán do pintor Ramón Domínguez Toxo.
## Notas 
## Véxase tamén 
### Ligazóns externas 
* 20px Presentacion Protexer o invisible de Xaime Toxo. Filme de Manuel Reboiras
10,000 BC

***10,000 BC*** é unha longametraxe estadounidense dirixida por Roland Emmerich que foi estreada en 2008. Estreouse en galego na TVG o 1 de xaneiro de 2013.

## Sinopse 
Era un tempo no que o home e a besta eran indomábeis e o poderoso mamut camiñaba pola terra. Un tempo no que as ideas e as crenzas naceron e déronlle forma á humanidade. 10&nbsp;000 a. C. Un xove cazador D'Leh (Steven Strait) comeza a busca da súa namorada á fronte dun exército atravesando o gran deserto. Terá que facer fronte ó mamut, e tamén ao smilodon (tigres de dentes de sabre) e outros depredadores prehistóricos, ó tempo que descobre unha avanzada civilización, os refuxiados da Atlántida que desembarcaron no que máis tarde se coñecería como o Antigo Exipto.

## Personaxes 
* Steven Strait como D'Leh.
* Camilla Belle como Evolet.
* Cliff Curtis como Tic'Tic.
* Joel Virgel como Nakudu.
* Affif Ben Badra como Señor da Guerra.
* Mo Zinal como Ka'Ren.
* Nathanael Baring como Baku
* Mona Hammond como Anciá.
* Marco Khan como Un-ollo.
* Reece Ritchie como Moha.
* Joel Fry como Lu'Kibu.
* Omar Sharif como Narrador (Voz).
* Kristian Beazley como Pai de D'Leh.
* Junior Oliphant como Tudu.
* Louise Tu'u como Nai de Baku.

## Erros cronolóxicos 
O filme, á parte duns excelentes efectos visuais, ten algúns erros como por exemplo que nela móstrase como o home cultiva a terra, pero os primeiros cultivos datan do ano 8000 a. C. Tamén aparecen homes montando a cabalo, cando o home domestica cabalos aproximadamente dende o ano 2000 a. C. E finalmente os homes xa descubriran o ferro no filme, cando en realidade o home aprendeu a dominar o ferro cara ao ano 1500 a. C.

Aínda que se presenta como un filme sobre a prehistoria, contempla teorías non oficiais sobre este período, por exemplo, a teoría de que existiu unha cultura civilizada hai 10000 anos, algo semellante ó mito da Atlántida, retoma teorías de exiptólogos que din que se cadra a Esfinxe é anterior ó Antigo Exipto e que ó mellor os exipcios eran herdeiros dalgunha outra gran civilización.

## Notas
Tantoo Cardinal

**Rose Marie** "**Tantoo**" **Cardinal** nada o 20 de xullo de 1950 en Alberta, Canadá é unha actriz de cine e televisión.

## Traxectoria 
Cardinal naceu en Alberta. A súa nai, Julia Cardinal, era de ascendencia métis e cree, e seu pai branco. Ela interpretou numerosos papeis en filmes e series de televisión, incluídos *Spirit Bay*, *Dances with Wolves*, *Black Robe*, *Legends of the Fall*, *Smoke Signals* e *North of 60*. Ela estaba no elenco de actores da mini-serie *By Way of the Stars* xunto con Gordon Tootoosis como "O xefe cree" e Eric Schweig como "Tormenta Negra". Foi rodado en Uxbridge, Ontario.

## Filmografía 
### Cinema 
**Every Emotion Costs*
**He Comes Without Calling*
**Marie-Anne*
**Places Not Our Own*
**Death Hunt*  
**New Day - New Horizon*
**Running Brave* (1983) 
**Loyalties* (1986) 
**Candy Mountain* (1988) 
**War Party* (1988) 
**Dances with Wolves* (1990) - Black Shawl 
**Black Robe* (1991) - Esposa de Chomina
**The Lightning Field*
**Where The Rivers Flow North* 
**Spirit Rider* 
**Silent Tongue* (1994) 
**Sioux City* (1994) - Dawn Rainfeather 
**Lakota Woman: Siege at Wounded Knee* (1994) (TV) 
**Legends of the Fall* (1994) - Pet Decker 
**Tecumseh: The Last Warrior* (1995) 
**Grand Avenue* 
**Silence* (from 1997)
**The Education of Little Tree* 
**Smoke Signals* (1998) - Arlene Joseph 
**In Jest* 
**The Hi-Line* - Singing Bird 
**Navigating the Heart* 
**Postmark Paradise*
**The Lost Child*
*''Dodson's Journey* 
**Edge of Madness*
**V-Day: Until the Violence Stops* (2003)
**A Thief of Time* 
**Dreamkeeper* (2003) (TV miniseries) - Muller Pawnee 
**The Space Between All Things*
**Native Spirit and The Sun Dance Way* 2-DVD Set (2007)

### Televisión 
**Tales of an Urban Indian*
**By Way of the Stars* (1992) 
**North of 60*
**Dr. Quinn, Medicine Woman*
**500 Nations* (1995) (TV miniseries) 
**Lewis & Clark: The Journey of the Corps of Discovery* - Sacagawea (voz) 
**Big Bear* 
**Windy Acres* 
**Moccasin Flats*
**Spirit Bay*
**H2O*
**Me, Mom, Dad and Her* (2008)
**Dear Prudence (2008)

## Notas 
## Véxase tamén 
### Ligazóns externas 
*Ficha na IMDb
Angus Macfadyen

**Angus Macfadyen**, nado o 21 de setembro de 1963 en Glasgow, Escocia é un actor escocés&nbsp;de cine.

## Traxectoria 
Angus Macfadyen naceu en Glasgow e medrou viaxando por diferentes partes do mundo como África, Francia, Filipinas e Singapur. Seu pai era médico na Organización Mundial da Saúde. Mantivo unha relación coa actriz galesa Catherine Zeta-Jones.

Macfadyen estudou na University of Edinburgh, e no Central School of Speech and Drama en Londres. Ó longo da súa carreira interpretou a Orson Welles no filme de Tim Robbins *Cradle Will Rock*, Philip na produción da BBC en *The Lost Language of Cranes*, Dupont en *Equilibrium*, Robert Bruce en *Braveheart* e a Jeff Denlon na saga de terror *Saw*.

## Filmografía 
## Notas
Seán Mac Fhionnghaile

**Seán McGinley**, tamén coñecido como **Seán Mac Fhionnghaile**, nado en 1956 en Gaoth Dobhair, Donegal, Irlanda e finado o 1 de novembro de 2009, foi un actor irlandés de cine e televisión.

## Traxectoria 
McGinley era mellor coñecido polo público pola súa participación en programas de televisión irlandeses como *CU Burn* e *Gleann Ceo*, ademais era o produtor executivo de televisión. Tamén traballou na canle de radio irlandesa RTÉ Raidió na Gaeltachta no programa de humor "Cois Cuan". El creou a "Cul a Tigh", unha compañía de produción televisiva e transformou unha ruinosa fábrica preto da súa casa nunha escola de interpretación e centro de produción.

## Vida persoal 
Casou con Theresa e tivo dúas fillas e dous fillos con ela. Morreu de cancro ós 57 anos de idade o 1 de novembro do 2009. O seu enterro tivo lugar na igrexa de Saint Columba en Brinalack, Gaoth Dobhair dous días despois.

## Filmografía 
* *Fools of Fortune* (1990).
* *The Field* (1990).
* *Circle of Friends* (1995).
* *Braveheart* (1995).
* *Michael Collins* (1996).
* *Trojan Eddie* (1996).
* *The Disappearance of Finbar* (1996).
* *The Butcher Boy* (1997).
* *A Further Gesture* (1997).
* *The Informant* (1997).
* *Resurrection Man* (1998).
* *The General* (1998).
* *Simon Magus* (1999).
* *The Closer You Get* (2000).
* *The Claim* (2000).
* *Gangs of New York* (2002).
* *Dead Bodies* (2003).
* *Conspiracy of Silence* (2003).
* *Freeze Frame* (2004).
* *Man About Dog* (2004).
* *On a Clear Day* (2005).
* *The Mighty Celt* (2005).
* *O vento que axita o orxo* (2006).
* ''The Tiger's Tail* (2006).
* *Sixty Six* (2006).
* *48 Angels* (2007).
* *Shrooms* (2007).
* *Closing the Ring* (2007).
* *Wild Decembers'' (2009).
La Tierra Gallega (1915)

***La Tierra Gallega*** foi un semanario editado na Habana en 1915.

## Historia e características 
Apareceu o 11 de abril de 1915. Dirixido por Roberto Blanco Torres co pseudónimo de **Fray Roblanto**. Dedicado, en boa parte, a atacar a administración do Centro Gallego de La Habana, tiña por lema *Programa: contra los farsantes e todas estas críticas e denuncias estaban subscritas por un grupo de jóvenes gallegos, artistas enamorados de su tierra, que se han propuesto trabajar con todo entusiasmo por la dignificación de los coterráneos*. Incluíu información xeral de Galicia e colaboracións literarias. A maior parte estaba feito por Blanco Torres, excepto algúns artigos asinados por Abdón Rodríguez Santos. Só se publicaron cinco números.

## Véxase tamén 
### Bibliografía 
* 
* 
* 

* 

### Outros artigos 
* Publicacións impresas da diáspora galega
### Ligazóns externas 
* Xornais e revistas de Cuba enciclopediadaemigraciongalega.com
La Patria Gallega

**La Patria Gallega** foi o título de varias publicacións:

****La Patria Gallega***, revista editada en Santiago de Compostela entre 1891 e 1892.
****La Patria Gallega***, revista editada na Habana en 1912.

## Véxase tamén 
### Outros artigos 
* *Patria Gallega* (Vigo 1906)
* *Patria Galega* (A Habana 1941)
Ansemil, Ansemil, Celanova

**Ansemil** ou **Caseta** é unha aldea da parroquia de Ansemil, no concello ourensán de Celanova, na comarca da Terra de Celanova. Segundo o Instituto Nacional de Estadística en 2022 tiña 32 habitantes (13 homes e 19 mulleres), dous máis ca en 2021.

Esta aldea está formada por un grupo de casas dispostas ao longo da N-540 e conta entre as súas edificacións cunha granxa de polos e un taller mecánico.
## Notas 
## Lugares e parroquias 
### Lugares de Ansemil 
### Parroquias de Celanova
Acordo da Concordia

O **Acordo da Concordia** é o regulamento que rexe o campionato da Fórmula 1 e que compromete a todos os sectores que interveñen nel. Entre outras cousas, establece a repartición dos ingresos entre os equipos participantes, a Federación Internacional de Automobilismo (FIA) e Bernie Ecclestone, xefe comercial da Fórmula 1.

O acordo foi consensuado por primeira vez en marzo de 1981 entre a Asociación de Construtores de Fórmula Un e a FIA. O acordo outorgaba á asociación de construtores o dereito a negociar os contratos de televisión. Desde entón foise renovando cada certo tempo.

O último acordo alcanzado entre a Federación Internacional de Automobilismo (FIA), Bernie Ecclestone e as escuadras que participarán no campionato de Fórmula 1 a partir de 2008 prolonga este pacto ata o ano 2012. O anterior acordo tivo vixencia ata o 31 de decembro de 2007.
Decantación

miniatura|Funil para decantar.
A **decantación** é unha operación de separación mecánica, baixo a acción da gravitación, de varias fases non-miscibles das cales unha polo menos é líquida. Pódense separar así  varios líquidos non-miscibles de densidades diferentes, tamén  pódense separar así sólidos insolubles en suspensión nun líquido.

## Véxase tamén
### Outros artigos
* decantador
* auga
* estación depuradora de augas residuais
Venstre, Danmarks Liberale Parti

**Venstre**, oficialmente chamado **Venstre, Danmarks Liberale Parti**, que en galego sería *Esquerda, Partido Liberal de Dinamarca* malia que a súa ideoloxía sexa de centro dereita, é o máis grande dos partidos políticos de Dinamarca.
## Historia e características 
Foi fundado con base no liberalismo e é membro da Internacional Liberal e senta co Partido Europeo Liberal Demócrata Reformista no Parlamento Europeo. Nas eleccións parlamentarias do 2007 recibiu o 26% dos votos e obtivo 46 de 179 escanos. Estivo liderado na primeira década do século XX por Anders Fogh Rasmussen, secretario xeral da OTAN e autor do libro "*Fra Socialstat til Minimalstat*" (*Do Estado Social ao Estado Mínimo*), e dende 2008 goberna en coalición co Partido Popular Conservador, con apoio do Partido Popular Dinamarqués.

Dende 2009, o primeiro ministro dinamarqués e actual líder nacional de Venstre é Lars Løkke Rasmussen.

## Notas 
## Véxase tamén 
### Ligazóns externas 
* Páxina oficial de Venstre
Radikale Venstre

**Radikale Venstre**, literalmente en galego *A Esquerda Radical*, é un partido político de corte social liberal de Dinamarca. É membro da Internacional Liberal e do Partido Europeo Liberal Demócrata Reformista. Foi fundado en 1905 por unha división de Venstre. Literalmente a tradución do nome é A Esquerda Radical, o que pode resultar confuso debido a que, actualmente, adoita ser considerado como un partido de centro.
En 2011 a lideresa do partido era Margrethe Vestager.

## Véxase tamén 
### Ligazóns externas 
* Páxina web de Radikale Venstre
El Eco de Santiago

***El Eco de Santiago*** foi un periódico editado en Santiago de Compostela entre 1896 e 1938.

## Historia e características 
Subtitulado *Diario Independiente*, *Diario de Compostela* e *Diario de la Tarde*, apareceu o 1 de marzo de 1896. Fundado por Ventura Villar, quen ao cabo de oito meses cedeu a propiedade ao administrador César Cid Pombo, estaba dirixido por Maximino Rodríguez Regalado. En outubro de 1899 foi mercado por Celestino Sánchez Rivera, que se converteu no novo director, e José Naveira, o redactor-xefe. Jesús Fernández González foi o seu redactor e administrador. Entre os colaboradores figuraron Juan Barcia Caballero, Francisco Romero Blanco, Javier Montero Mejuto, Santiago Montero Díaz, Alfredo Brañas, Pablo Pérez Costanti, Emilia Pardo Bazán, Aurelio Ribalta, Armando Cotarelo Valledor, o Marqués de Figueroa e Victoriano García Martí.
[miniatura|[Estatuto de autonomía de Galicia de 1936|Estatuto de Galicia de 1936, que imprimiu a Tipografía «El Eco de Santiago».]]
De tendencia católico-conservadora, incluíu información de carácter xeral, principalmente novas do estranxeiro (Cuba e Filipinas), de Madrid, defendeu os intereses locais e incluíu outro tipo de contidos como traballos relacionados coa economía, a literatura, a historia, a moda ou a política, algúns textos en galego (de Rosalía de Castro, Ricardo Barros Pintos e Antonio Rey Soto). Dedicou un número de homenaxe a Alejandro Pérez Lugín. Desde as súas páxinas atacouse ao federalista Francesc Pi i Margall, que pedía a independencia de Cuba. Tamén informou diariamente sobre a primeira guerra mundial e, durante a guerra civil, apoiou o alzamento franquista. Cesou a súa edición o 30 de setembro de 1938 ao fusionarse con *El Correo Gallego*, e pasou a denominarse *El Correo Gallego y El Eco de Santiago*.

## Notas 
## Véxase tamén 
### Bibliografía 
* 
* 

* 
### Outros artigos 
* Lista de publicacións impresas da provincia da Coruña
Asociación de Equipos de Fórmula Un

A **Asociación de Equipos de Fórmula Un** (**FOTA**) é un grupo de equipos de Fórmula Un que se formou nunha reunión en Maranello o 29 de xullo de 2008. Esta organización dá aos equipos unha soa voz nas súas conversacións coa FIA e Formula One Group sobre o futuro da Fórmula Un. Está dirixida polo director do equipo McLaren Martin Whitmarsh, que foi nomeado en decembro de 2009. A primeira tarefa da FOTA era negociar os termos do novo Acordo da Concordia, o contrato comercial que rexe o campionato.

O grupo tamén discutirá a proposta da FIA para os regulamentos da Fórmula Un para a tempada de Fórmula Un . O director do equipo Mercedes GP, Ross Brawn, ofreceu os seus servizos para coordinar esta actividade.

## Orzamento Cap Row 
En maio de 2009, os equipos da FOTA anunciaron a súa intención de non inscribirse no campionato de  ata que a FIA modificara as regulacións propostas. A FOTA non estaba de acordo con varias das propostas, a maioría dos contenciosos eran pola introdución dun límite orzamentario de 40 millóns de £. Coa data límite 29 de maio achégandose os equipos Williams e Force India rompen filas, presentando as súas solicitudes para o ano 2010 e son suspendidos rapidamente da FOTA. Tras longas discusións, na tarde do 18 de xuño de 2009, a FOTA anunciou a ruptura coa F1 creando a serie "Gran Premio do Campionato do Mundo" . Os equipos WilliamsF1 e Force India non participarían na serie paralela debido á súa obrigación contractual coa FIA. Con todo, o 24 de xuño de 2009, a FOTA chegou a un acordo coa FIA para as regras da tempada 2010 e abandonaron os seus plans para a ruptura da serie.
 
As partes foron capaces de asinar un novo Acordo da Concordia, de acordo ás restricións de recursos e as novas regulacións deportivas e técnicas para a tempada  nunha reunión da FIA World Motor Sport Council o 31 de xullo de 2009. Todos os equipos da FOTA asinaron o novo Acordo da Concordia agás de BMW Sauber, que anunciara a súa retirada do deporte a finais de 2009, dous días antes..

O 9 de setembro de 2009 a FOTA celebrou unha reunión en Monza e readmitiron Williams e Force India como membros de pleno dereito. O 26 de novembro de 2009 confirmouse que os dous últimos "novos" equipos uníanse á FOTA,, significa que os 12 equipos participantes na tempada  eran membros da organización. En decembro de 2010, Hispania Racing deixou a organización. Un portavoz do citado equipo alegou a política da asociación a favor dos equipos máis grandes como a razón para a súa saída do equipo. Con todo, o secretario xeral da FOTA, Simone Perillo, dixo que o equipo fora expulsado debido a que non pagara a súa cota anual de 2010 de 100.000 euros. Red Bull Racing, Scuderia Ferrari e Sauber saíron da FOTA a principios de decembro de 2011.

## Equipos 
A asociación, dirixida polo xefe de McLaren, Martin Whitmarsh, componse dos seguintes equipos:

## Notas
C. W. Ceram

**C. W. Ceram**, nado en Berlín o 20 de xaneiro de 1915 e morto en Hamburgo o 12 de abril de 1972, pseudónimo de **Kurt Wilhelm Marek**, foi un periodista e crítico literario alemán, coñecido polas súas obras de divulgación de Arqueoloxía. 
miniatura|Portada da edición alemá de *Götter, Gräber und Gelehrte*
## Traxectoria 
Na segunda guerra mundial collérono prisioneiro en Italia. Durante o seu cativerio tivo ocasión de ler libros de Arqueoloxía. Como resultado dos coñecementos adquiridos publicou en 1949 o seu libro *Götter, Gräber und Gelehrte* (*Deuses, tumbas e sabios*), obra que o fixo famoso en todo o mundo. "Deuses, tumbas e sabios" traduciuse a vinte e oito idiomas con cinco millóns de exemplares publicados e a día de hoxe seguen imprimíndose novas edicións.

Outras obras coñecidas do autor son* Enge Schlucht und schwarzer Berg - Die Entdeckung des Hethiterreiches* (*O secreto dos hititas*) ou *Der erste Amerikaner* (*O primeiro americano*).

C. W. Ceram foi redactor xefe de *Die Welt* e director de publicacións da editorial Ernst Rowohlt. En 1947 trasladouse aos Estados Unidos. Morreu en Hamburgo en 1972.

## Véxase tamén 
### Ligazóns externas 
* Obras de e sobre C. W. Ceram no catálogo da Deutsche Nationalbibliothek.
Drain You

"**Drain You**" é unha canción da banda estadounidense de grunge Nirvana aparecida no ano 1991 no seu álbum *Nevermind*. É famosa por ser a cara-b do sinxelo máis exitoso da banda, "Smells Like Teen Spirit"; porén, unha versión ao vivo do seu álbum de 1996 *From the Muddy Banks of the Wishkah*, foi editada como sinxelo promocional dun só tema nos Estados Unidos.
Pay No Mind (Snoozer)

"**Pay No Mind (Snoozer)**" é unha canción do artista estadounidense Beck, editada como segundo sinxelo do seu álbum *Mellow Gold* en abril de 1994.

## Concepción e gravación 
Dise que é unha das cancións máis vellas do *Mellow Gold*, e Beck ten afirmado que a compuxo aos 18 ou 19 anos. Tamén dixo que orixinalmente tiña 10 estrofas, e que foron reducidas para a súa edición comercial. Nun limitado número de vinilos de 12" de *Mellow Gold*, pode escoitarse unha versión cunha estrofa engadida, inserida entre a primeira e a segunda da versión normal.

## Listaxe de cancións 
# "Pay No Mind (Snoozer)" [LP Version] - 3:17
# "Special People" - 1:43
# "Trouble All My Days" - 2:24
# "Super Golden Black Sunchild" - 2:26
Capitalismo cognitivo

Coñécense como **capitalismo cognitivo** as prácticas económicas sobre as producións de coñecemento enmarcadas no capitalismo globalizado de finais do século XX e comezos do XXI. Xunto ao capitalismo relacional e o capitalismo dos afectos, é un dos tres puntais do capitalismo sobre bens inmateriais.

## Capitalismo cognitivo e propiedade intelectual
O seu nacemento está profundamente ligado á xustificación da expresión propiedade intelectual, onde a produción de coñecemento e bens inmateriais están suxeitos á lóxica da escaseza artificial. Esta xustificación conséguese equiparando os bens materiais nos que xa se interiorizou o concepto de propiedade privada baseada na antagonía ("se eu teño un material entón ti non o tes") e a exclusividade ("se é meu, entón eu decido que ti non o podes desfrutar") cos inmaterais onde até entón se relacionaban coa creatividade, a orixinalidade e que cobraban valor por si mesmos no acto directo do comunicado público.

## Véxase tamén 
### Bibliografía
*Blondeau, O., Dyer N., Vercellone, C., Kyrou, A., Corsani, A., Rullani E. et al. (2004) *Capitalismo cognitivo, propiedad intelectual y creación colectiva*, Madrid: Traficantes de sueños .
*Castells, M. (1999) *La sociedad red*, Madrid: Alianza Editorial .

### Outros artigos
*Capitalismo.
*Sociedade do coñecemento.

### Ligazóns externas
**Propiedad intelectual y software libre*, presentación de Jorge Cortell na Universitat de Alacant, 19 de xullo de 2005.
*
Luka

"**Luka**" é unha canción da artista estadounidense Suzanne Vega, editada como sinxelo do seu álbum *Solitude Standing* en 1987. Foi o seu maior éxito nas listas dos Estados Unidos, acadando o número 3 na *Billboard Hot 100*.

## Versións 
*O tema foi versionado por The Lemonheads no seu álbum de 1989 *Lick*.
*A banda británica de indie Easyworld versionouna para a cara-b do seu sinxelo do 2004 "'til the day".
*Os xaponeses The Indigo realizaron unha versión bossa nova da canción que apareceu no seu álbum *My Fair Melodies 2* en 2004.
*Olivia Ong tamén versionou o tema no seu álbum homónimo de 2010.
Pin

"**Pin**" é unha canción da banda de indie rock estadounidense Yeah Yeah Yeahs, lanzada como sinxelo do seu álbum de estrea *Fever to Tell* o 22 de xullo do 2003. O sinxelo acadou o número 29 nas listas británicas.

## Listaxe de cancións 
# "Pin"
# "Rich" (Pandaworksforthecops remix)
# "Mr. You're on Fire Mr."
# "Pin" (Vídeo)
Stephen Graham

**Stephen Graham**, nado o 11 de xuño de 1982 en Wilmington, Delaware, é un xogador americano de baloncesto profesional. Tras xogar o seu ano sénior na universidade de Oklahoma State, Graham apuntouse ao draft de 2005. Con todo, non foi elixido. Xogou para os Phoenix Suns na Summer League de Las Vegas, e logo para os San Antonio Spurs durante a pretempada de 2005, pero ningún equipo lle ofreceu contrato. Asinou polos Sioux Falls Skyforce dunha liga menor, onde chegou a xogou a All-Star desa liga, a CBA.

## Traxectoria deportiva 
### Profesional 
Graham asinou polos Houston Rockets o 10 de decembro de 2005, pero foi cortado o 29 de decembro tras xogar seis partidos.

Tras volver a xogar nos Skyforce, asinou un contrato de 10 días cos Chicago Bulls o 17 de xaneiro de 2006. Xogou o seu primeiro partido cos Bulls tres días despois contra os Rockets. En cambio, Graham xogou moi pouco con Chicago, e o seu contrato non foi estendido cando rematou.

O 6 de febreiro, Graham asinou un contrato de 10 días cos Cleveland Cavaliers. O 20 de febreiro, asinou un segundo contrato de 10 días, e despois un para o resto da tempada.

Os dois primeiros meses da tempada 2006-07 estivo nos Portland Trail Blazers, pero foi cortado o 2 de xaneiro de 2007, e foi xogar outra vez aos Skyforce en Dacota do Sur, que nese intre formaba parte xa da D-League.

En xullo de 2007, asinou cos Indiana Pacers da NBA.

Asinou cos Charlotte Bobcats en setembro de 2009.

O 15 de setembro de 2010, Graham asinou cos New Jersey Nets.

## Notas 
## Ligazóns externas 
* NBA.com Profile - Stephen Graham
* Artigo sobre a influencia da familia de Graham en Stephen
Maceira brava

A **maceira brava** (***Malus sylvestris***) é unha das especies do xénero *Malus* orixinario da Europa central. O seu nome científico significa "mazá do bosque". No pasado pensouse que puidese ser un antepasado importante da maceira de cultivo (*Malus domestica*), con todo agora sábese que realmente a maceira provén da especie *Malus sieversii* de Asia central.

## Notas 
## Véxase tamén 
### Bibliografía 
* M.H.A. Hoffman, *Lista de nombres de plantas arboladas, investigación aplicada de la planta*, Boskoop 2005. 

### Ligazóns externas 
* Información sobre usos e utilidades etnobotánicas da maceira brava
Damion James

**Damion Marquez Williams James**, nado o 7 de outubro de 1987 en Hobbs, Novo México, é un ex xogador americano de baloncesto profesional. Na universidade xogou para o equipo de baloncesto da Universidade de Texas.

## Traxectoria deportiva 
### NBA 
James foi seleccionado polos Atlanta Hawks na 24ª posición do Draft da NBA de 2010. Os seus dereitos foron traspasados aos New Jersey Nets a cambio dos dereitos da 27ª elección do draft, Jordan Crawford, e da 31ª elección, Tibor Pleiss, do draft dese mesmo ano. Despois os Hawks traspasarían a Pleiss aos Oklahoma City Thunder. O 9 de decembro de 2010, James xogou o seu primeiro encontro de titular contra os Dallas Mavericks.

En setembro de 2012, James asinou cos Atlanta Hawks, pero foi cortado o 27 de outubro de 2012.

O 3 de abril de 2014, asinou un contrato de dez días cos San Antonio Spurs. O 13 de abril de 2014, asinou cos Spurs para o resto da tempada. O 15 de xuño de 2014, James gañou o seu primeiro campionato da NBA despois de que os Spurs gañaran ós Miami Heat por 4-1 nas Finais da NBA de 2014.

## Notas 
## Véxase tamén 
### Ligazóns externas 
* Estatísticas en Basketball-Reference.com
Galicia Moderna

**Galicia Moderna** foi o título de varias publicacións:

****Galicia Moderna***, semanario editado na Habana entre 1885 e 1890.
****Galicia Moderna***, revista editada en Pontevedra entre 1897 e 1898.
Jordan Crawford

**Jordan Lee Crawford**, nado o 23 de outubro de 1988 en Detroit, Míchigan é un xogador americano de baloncesto profesional. Xogou na Universidade de Indiana e na de Xavier.

## Traxectoria deportiva 
### NBA 
Foi seleccionado polos New Jersey Nets na 27ª posición do Draft da NBA de 2010. Os seus dereitos foron traspasados máis tarde aos Atlanta Hawks. Alí xogou a súa primeira tempada, onde xogou 16 partidos nos que fixo 4.2 puntos por encontro.

O 23 de febreiro de 2011, Crawford foi traspasado aos Washington Wizards, xunto con Maurice Evans e Mike Bibby. O 8 de marzo de 2011, Crawford 22 puntos contra os Milwaukee Bucks, o máximo da súa traxectoria nese intre. O 15 de marzo, superou esa marca, anotando 27 puntos na derrota contra os Chicago Bulls. Superouno outra vez nese mesmo mes, o día 30, anotando 39 puntos na derrota contra Miami Heat. O 1 de abril do 2011, Crawford conseguiu a súa primeira tripla-dobre da súa traxectoria profesional, conseguindo 21 puntos, 11 asistencias e 10 rebotes contra os Cleveland Cavaliers.

O 21 de febreiro de 2013, Crawford foi traspasado ós Boston Celtics a cambio de Leandro Barbosa e Jason Collins.

O 15 de xaneiro de 2014, completouse un traspaso entre tres equipos, os Celtics, os Golden State Warriors e os Miami Heat. Os Celtics mandaron a Crawford e a MarShon Brooks ós Warriors. A cambio, recibiron a Joel Anthony dos Heat, unha futura elección protexida do Draft de Philadelphia que fora enviada a Miami nun traspaso anterior, e unha elección da segunda rolda do Draft de 2016 dos Heat. Ademais, Toney Douglas foi enviado ós Heat no mesmo traspaso.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Perfil en NBADraft.net
Ricardo Barros Pintos

**Ricardo Barros Pintos**, nado en Pontevedra cara a 1865 e finado na mesma cidade o 13 de xullo de 1938, foi un xornalista e poeta galego.

## Traxectoria 
Funcionario do concello de Pontevedra, do que chegou a ser arquiveiro. Colaborou no semanario *O Novo Galiciano* e publicou os seus poemas en *El Eco de Santiago*, *Lar Galicián*, *Suevia* e ''Aires d'a Miña Terra* da Arxentina e *Cultura Gallega* de Cuba. En 1888 apareceu como folletín en *Crónica de Pontevedra* un *Vocabulario español de las voces más usuales* da súa autoría. A súa obra poética aparece recollida no volume *Ventureiras* (1909). Tamén se lle atribúe a obra *Fabas e Castañas''.

Finou como consecuencia de recibir un disparo accidental no edificio do concello de Pontevedra o 8 de xullo de 1938.

## Notas 
## Véxase tamén 
### Bibliografía 
* 
* 
*
Cliff Curtis

**Clifford Vivian Devon Curtis** nado o 27 de xullo de 1968 en Rotorua, na Illa Norte de Nova Zelandia, é un actor neozelandés de etnia maorí.

## Traxectoria 
Comezou a actuar en producións de teatro nos musicais *Fiddler on the Roof* e *The Man of La Mancha* antes de ir á The New Zealand Drama School e ó Teatro Dimitri Scoula en Suíza. Traballou en varias empresas de teatro neozelandesas, incluíndo Mercury Theatre, e Centre Point.

O seu primeiro papel no cinema foi no filme nomeado ó Premio Oscar, *The Piano*. Outros notábeis papeis no cine neozelandés foron *Once Were Warriors*, *Desperate Remedies*, *River Queen* e *Whale Rider*.

Dende entón, apareceu en filmes como *Blow*, *Bringing Out the Dead*, *Sunshine*, e *Push*, en 2009.

En 2004, xunto co produtor Ainsley Gardiner, formou a produtora de cine independente Whenua Films. Os obxectivos da empresa son apoiar o crecemento dos actores indíxenas neozelandeses, e ser solidario cos cineastas locais de curtametraxes.

No filme de M. Night Shyamalan, *The Last Airbender*, estreado en 2010, interpretou o Señor do Lume Ozai.

## Filmografía 
* *Under Cover* (1991) (TV)
* *The Piano* (1993)
* *Desperate Remedies* (1993)
* *Kahu & Maia* (1994)
* *Once Were Warriors* (1994)
* *Rapa Nui* (1994)
* *Hercules in the Underworld* (1994) (TV)
* *Hercules: The Legendary Journeys* (1994)
* *Chicken* (1996)
* *Mananui* (1996)
* *City Life* (1996) (TV)
* *The Chosen* (1998) (filme de TV)
* *Deep Rising*
* *Six Days Seven Nights* (1998)
* *Virus* (1999)
* *Three Kings* (1999)
* *Bringing Out the Dead* (1999)
* *The Insider* (1999)
* *Jubilee* (2000)
* *Blow* (2001)
* *Día de adestramento* (2001)
* *The Majestic* (2001)
* *Collateral Damage* (2002)
* *Point of Origin* (2002 (TV filme)
* *Whale Rider* (2002)
* *Runaway Jury* (2003)
* *Traffic* (2004) (TV miniseries)
* *Spooked* (2004)
* *Heinous Crime* (2004)
* *The Pool* (2005)
* *River Queen* (2005)
* *The Fountain* (2006)
* *Sunshine* (2007)
* *Fracture* (2007)
* *Live Free or Die Hard* (2007)
* *10,000 BC* (2008)
* *Push* (2009)
* *Crossing Over* (2009)
* *Trauma* (2009)
* *The Last Airbender* (2010)
* *A Thousand Words* (2011)
Galicia Moderna (Pontevedra)

[miniatura|"O tío Miseria", de [Enrique Labarta, nas páxinas de *Galicia Moderna*.]]
***Galicia Moderna*** foi unha revista editada en Pontevedra entre 1897 e 1898.

## Historia e características 
Subtitulada ***Revista mensual ilustrada***, apareceu o 1 de maio de 1897. Presumiblemente de propiedade colectiva nun principio, pasou a mans de Xerardo Álvarez Limeses que tamén era o redactor xefe, e dende abril de 1898, do director Enrique Labarta Pose. Entre os seus colaboradores estaban Lamas Carvajal e Lisardo Barreiro. Tentaba converterse nun álbum artístico e literario, no que se ofrecera información sobre as paisaxes, as lendas, os costumes, as tradicións e as festas populares de Galicia. Ademais, incluíu textos literarios e poesías, xunto con datos biográficos de destacados escritores galegos. Cesou a súa edición o 15 de xullo de 1898 co número 30.

## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
### Ligazóns externas 
* 
*
Lisardo Barreiro

dereita|miniatura|Necrolóxica en *El Ideal Gallego*.
**Lisardo Rodríguez Barreiro**, máis coñecido como **Lisardo Barreiro**, nado en Noia o 7 de xaneiro de 1862 e finado en Vilagarcía de Arousa o 14 de maio de 1943, foi un farmacéutico, xornalista e escritor galego.

## Traxectoria 
Estudou farmacia e medicina en Santiago de Compostela, e alí iniciou a súa actividade xornalística fundando, con Alfredo Brañas e outros, o periódico *El Ciclón* e posteriormente o semanario *El Tricornio*, do que foi director. Despois pasou a Ferrol, onde dirixiu *El Correo Gallego*, e foi redactor de *La Voz de Galicia*, *El Clamor del País*, *El Clamor de Galicia*, *La Cítara*. Trasladouse a Madrid onde proseguiu o seu labor xornalístico, e en 1885 volveu a Galicia como inspector sanitario. Pouco despois estableceuse como farmacéutico en Vilagarcía de Arousa. Dirixiu *El Rivereño* de Ribeira (1892) e *Mi Tierra* de Vilagarcía (1897).
Ingresou na Real Academia Galega o 22 de abril de 1939.

## Obra 
É autor do libro de poemas *Muestras sin valor* (1884), da recompilación de reportaxes *Esbozos y siluetas de un viaje por Galicia* (1890, Biblioteca Gallega), do libro de poemas *Escumas e brétemas* (1923) e dunha autobiografía titulada *Evocaciones*. Escribiu tamén traballos de carácter científico, entre os que sobresaen *El virrey de los metales*, *La esencia de trementina*, *El mildew* e *Riquezas olvidadas*.

En 1897 publicou o folleto en verso *El soldado gallego*, premiado no Certame Literario de Lugo e escrito no marco da Guerra hispano-estadounidense. A obra reeditouse en novembro de 1936 no marco da guerra civil española, e entón o autor publicou tamén o folleto en verso *Resposta*, no que dá razón da denominación de "mariscos" para os soldados galegos.

## Notas 
## Véxase tamén 
### Bibliografía 
* 
* 
* 
* 
* 
* 
* 

### Ligazóns externas 
* Biografía no Dicionario de autores/as do Barbanza
Ricardo Carvalho

*Non confundir con Ricardo Carballo Calero*

**Ricardo Alberto Silveira de Carvalho**, nado en Amarante o 18 de maio de 1978, é un futbolista portugués. Xoga de defensa central e actualmente está sen equipo.

## Traxectoria 
Co FC Porto gañou, entre outros títulos, unha Copa da UEFA e unha Liga de Campións da UEFA baixo as ordes de José Mourinho, por aquel entón o seu adestrador.

No 2004, fichou polo Chelsea, do mesmo xeito que o adestrador Mourinho. No Chelsea xogou de defensa central, compartindo posición con outros grandes centrais como o inglés John Terry ou o brasileiro Alex.

O 10 de agosto de 2010, con 32 anos, fichou polo Real Madrid, que pagou uns 8 millóns de euros por facerse cos servizos do xogador durante 2 tempadas con opción a unha terceira.

O seu primeiro gol foi o 11 de setembro de 2010 no partido que disputaron o Real Madrid e Osasuna, e que acabou 1-0 para o equipo merengue. 
O 7 de novembro de 2010 marcou o primeiro gol que abría a conta no derbi contra o Atlético de Madrid no Estadio Santiago Bernabéu, cun resultado final de 2-0, sendo considerado xogador clave na vitoria merengue.

## Palmarés 
### Campionatos nacionais 
### Copas internacionais 
### Distincións individuais 
## Notas 
## Véxase tamén 
### Ligazóns externas 
* Ficha de Ricardo Carvalho
El Clamor de Galicia (1881)

***El Clamor de Galicia*** foi un periódico editado na Coruña entre 1881 e 1885.

## Historia e características 
Subtitulado *Diario político de la mañana* e *Diario político de La Coruña*, apareceu en marzo de 1881. Fundado por Ramón Faginas e Salvador Golpe. Estivo dirixido por Luciano Puga Blanco até maio de 1882, e despois por Ricardo Acevedo Fullós. Entre os seus redactores estaban Lisardo Barreiro, Ramón Faginas, Rafael Nieve e Ramón Segade Campoamor. Periódico conservador. Dividíase nos apartados: Sección Oficial, Sección Editorial, Actualidades, Noticias de Galicia e Variedades. Cesou a súa publicación a finais de xuño de 1885.

## Notas 
## Véxase tamén 
### Bibliografía 
* 
* 

### Outros artigos 
*Lista de publicacións impresas da provincia da Coruña
El Ciclón

***El Ciclón*** foi un semanario de publicación irregular con diferentes etapas, editado en Santiago de Compostela e Pontevedra entre 1883 e 1900.

## Historia e características 
### Primeira etapa 
Subtitulado *Periódico satírico* que *Sopla todos los sábados*, apareceu en 1883 baixo a dirección de José Peña Meléndez en colaboración co seu irmán Valentín Peña. Dedicado á crítica política e social, acollía as seccións "Rachas", "Temblores", "Telegramas", "Borrascas Poéticas", "Tarjetas postales" e "Anunciomanía". Colaboron Alfredo Vilas, Luís Taboada e Aureliano Pereira. Publicou poemas en galego de Benito Losada, Manuel Martínez González e Fernando García Acuña, un conto en verso de José Tresguerras Melo, e poemas en castelán de Javier Valcarce Ocampo e Juan Barcia Caballero.

### Segunda etapa 
En maio de 1889 comezou unha nova andaina co subtítulo *Periódico satírico. Sopla todos los jueves*. Desta época son os poemas en galego de Adolfo Mosquera e Javier Valcarce Ocampo, á parte de varias poesías en castelán. En abril de 1891 pasou a subtitularse *Periódico satírico. Sopla todos los viernes*. Publicou poemas satíricos en galego de Adolfo Caamaño e fixo publicidade de libros de poemas de Heraclio Pérez Placer.

### Terceira etapa 
A última etapa abrangue dende xaneiro ata marzo de 1900. Contiña numerosos poemas en castelán nas seccións "Borrascas poéticas" e "Temblores". Foi continuado por *El Cínife*.

## Véxase tamén 
### Bibliografía 
* 
* 

* 
### Outros artigos 
* *Ciclón*
* Lista de publicacións impresas da provincia da Coruña
* Lista de publicacións impresas da provincia de Pontevedra
Gran Premio da China de 2011

O **Gran Premio da China 2011** foi unha carreira de Fórmula Un celebrada o 17 de abril de 2011 no Circuíto Internacional de Xangai da China. Foi a terceira carreira da tempada de Fórmula Un 2011.

## Clasificación 
### Cualificación 
### Carreira 
## Posicións logo da carreira 
;Campionato de pilotos

;Campionato de construtores

* **Nota**: Só os cinco primeiros postos están incluídos en ambos os grupos de clasificación.

## Notas 
## Véxase tamén 
### Ligazóns externas
Hermenegildo Calvelo

**Hermenegildo Calvelo Rabuñal**, nado en Carballo o 20 de xaneiro de 1856 e finado en Ourense a finais de setembro de 1918, foi un mestre, xornalista e escritor galego.

## Traxectoria 
Despois de realizar estudos eclesiásticos, aínda que non chegou a recibir as ordes, desempeñou un posto administrativo na Universidade de Santiago de Compostela mentres estudaba Maxisterio. Obtivo escola en 1885 e foi mestre en  Cuntis e dende 1897 en Mourente, cargo do que foi separado por expediente gobernativo en 1904. Foi nomeado profesor de instrución primaria do cárcere de Vigo en 1913. Comezou a colaborar como xornalista en 1887 no periódico *El Libredón* de Santiago de Compostela, que acabou dirixindo. Foi director de  *El Áncora* de Pontevedra (1897) e *La Voz de Vigo* (1909), colaborou en *El Restaurador* e foi o primeiro director de *El Diario de Orense* (1914-1918). En Ourense foi funcionario de Facenda. Morreu no outono de 1918, vítima da epidemia de gripe de 1918.

## Obras 
**Discursos sobre Metafísica*.
**Discursos de don Hermenegildo Calvelo* (1885).

## Notas 
## Véxase tamén 
### Bibliografía 
* 
* 
*
Galende

**Galende** é un concello español da comarca de Seabra ao noroeste da provincia de Zamora, pertencente á Comunidade Autónoma de Castela e León.
Dista 118 km da capital da provincia, a 24&nbsp;km, aproximadamente, de terras portuguesas pertencentes ao distrito de Braganza.

## Xeografía
No seu termo municipal atópase encravado o Lago de Seabra, o lago de orixe glaciar máis grande da península (368,50 ha). O principal río que cruza o seu territorio é o río Tera.

No concello atópanse as localidades de: Cubelo (*Cubeillu* en leonés) , Galende (capital do concello), Ilanes (*Eilanes*) , Moncabril, Pedrazales, El Puente (*La Puente*), Rabanillo (*Rabaniellu*), Ribadelago (*Riballagu*), Ribadelago Nuevo (*Riballagu Nuovu*), San Martín de Castañeda (*Samartín de Castañeda*) e Vigo (*Vigu*).

## Poboación
No censo INE-2013 constaban 1.230 habitantes.

## Véxase tamén
### Ligazóns externas
*Páxina oficial do Concello
La Voz de Vigo (xornal)

***La Voz de Vigo*** foi un xornal editado en Vigo entre 1908 e 1909.

## Historia e características 
[miniatura|[Gumersindo Busto cos directores de *Noticiero de Vigo* e *La Voz de Vigo* en 1909.]]
Apareceu o 10 de febreiro de 1908. Diario liberal, era o órgano de propaganda urzaísta. Estaba dirixido por Hermenegildo Calvelo e na súa redacción figuraba Ramón Fernández e Eugenio Fernández Leis. Ramón Fernández Mato era o correspondente en Santiago de Compostela. Cesou a súa publicación en xullo de 1909..

## Notas 
## Véxase tamén 
### Bibliografía
La Voz de Vigo

**La Voz de Vigo** pode referirse a:

****La Voz de Vigo***, xornal editado en Vigo entre 1908 e 1909.
***La Voz de Vigo**, emisora de radio de Vigo.
Anatomía comparada

miniatura|dereita
A **anatomía comparada** é a disciplina encargada do estudo das similitudes e diferenzas na anatomía dos organismos. A anatomía comparada forma parte nuclear da morfoloxía descritiva e é fundamental para a filoxenia. Na natureza é frecuente encontrar semellanzas entre organismos con orixes moi distintas. A aparición destas estruturas nun mesmo medio manifesta como a selección natural favorece os individuos cuxas características os tornan máis aptos, independentemente do grupo a que pertencen. Estabelecendo unha conexión entre os dous, ou sexa, unha comparación evidéncianse semellanzas morfolóxicas e funcionais mais unha orixe embrionaria distinta.

## Véxase tamén 
### Ligazóns externas 
* Anatomía comparada dos animais segundo a súa alimentación, polo doutor Milton Mills.
Metámero

[miniatura|dereita|Metamerización homónoma dun [anélido.]]
Coñécese como **metámero** cada un dos segmentos que se repiten en certos grupos de animais, celomados de simetría bilateral (bilateria). A metamerización é unha das principais modificacións do celoma. Cada metámero ten cavidades celómicas separadas das doutros metámeros por tabiques, e as estruturas internas (ganglios nerviosos, nefridios, gónadas etc.) e externas (patas, branquias etc.) están repetidas en cada metámero.

Existen tres tipos de metamerización: homónoma, heterónoma e pseudometamería.

## Véxase tamén 
### Outros artigos 
* Segmentación
Segmentación (bioloxía)

miniatura|dereita|150px|Segmentación da columna vertebral dun vertebrado.
A **segmentación** en bioloxía fai referencia á división dalgúns corpos animais e vexetais nunha serie de segmentos repetitivos. A segmentación permite un alto grao de especialización das rexións corporais, observábel nos anélidos, artrópodos e nos vertebrados. En bioloxía teórica, a segmentación é unha manifestación do concepto máis xeral de modularidade. Así mesmo, o seu proceso de formación é unha manifestación do proceso máis xeral da morfoxénese.

## Véxase tamén 
### Outros artigos 
* Metámero
Final Fantasy IX

é un videoxogo de rol realizado pola empresa Squaresoft (actualmente Square-Enix) para a consola PlayStation. Como o seu propio título indica, esta é a novena entrega da saga principal (descontando os remakes e máis os spin-offs) e foi a última en saír en PlayStation.
Roberto Ouro Vázquez

**Roberto Ouro Vázquez**, nado en Palas de Rei o 7 de xuño de 1900 e finado na Coruña o 30 de outubro de 1975, foi un avogado e político galego.

## Traxectoria 
Fillo de José Ouro Arias, licenciouse en dereito. Militou na ORGA e presentouse ás eleccións xerais de 1933 pola candidatura de esquerdas, pero non resultou elixido. Ingresou en Izquierda Republicana e nas eleccións xerais de 1936 foi elixido deputado pola provincia de Lugo polo Fronte Popular. Logo do golpe de Estado do 18 de xullo de 1936 foi detido o 24 de xullo e ingresou no cuartel de San Fernando con Francisco Lamas López. O 24 de abril de 1937 foi conducido ao cárcere de Cáceres. Expedientado por responsabilidades civís e políticas, foi desterrado a Las Hurdes, onde pasou case tres anos, e multado con máis de 250.000 ptas.

## Véxase tamén 
### Bibliografía 
* 

* 

### Ligazóns externas 
* Ficha en Represión franquista en Lugo
Mesut Özil

**Mesut Özil**, nado en Gelsenkirchen o 15 de outubro de 1988, é un ex-futbolista alemán que xogaba de centrocampista.

## Traxectoria 
En 2005 incorporou ás categorías inferiores do Schalke 04. Na súa primeira tempada, co equipo xuvenil A do Schalke, Özil marcou 10 goles e gañou a Bundesliga sub-19. O 12 de agosto de 2006 disputou o seu primeiro partido da Bundesliga contra o Eintracht de Frankfurt. En xaneiro de 2008, o equipo renano anunciou que desestimaba prolongar o contrato de Özil, que terminaba en 2009.

O 31 de xaneiro de 2008, Özil fichou polo Werder Bremen, nunha operación na que o equipo verdibranco desembolsou 4,3 millóns de euros. O 26 de abril anotou contra o Karlsruhe o seu primeiro gol na Bundesliga. Na tempada 2008/09 gañou a Copa de Alemaña co Werder, anotando o gol da vitoria do seu equipo na final fronte ao Bayer Leverkusen. O 1 de maio de 2010 disputou o seu partido número 100 en primeira división.

Mesut Özil, que tiña contrato co Werder Bremen ata o 30 de xuño de 2011, foi contratado polo Real Madrid CF o 17 de agosto de 2010. O montante da operación ascendeu a 15 millóns de euros. O seu partido de debut co Real Madrid CF foi o 22 de agosto de 2010 contra o Hércules Club de Fútbol, partido que gañou o club madrileño por 3-1. Anotou o seu primeiro gol como merengue o 3 de outubro contra o Deportivo da Coruña, partido que terminou con marcador final de 6 a 1 a favor do equipo madrileño. No partido contra o AC Milan do 20 de outubro de 2010 anotou o seu primeiro gol en Champions League, no minuto 14, tras un pase de Cristiano Ronaldo.

O 2 de setembro de 2013, día límite de traspasos, Özil fichou polo Arsenal FC, a cambio duns 45 millóns de euros, e asinou un acordo de cinco anos co club inglés.

## Palmarés 
### Campionatos nacionais 
### Copas internacionais 
### Distincións individuais 
## Notas 
## Véxase tamén 
### Ligazóns externas 
* Sitio oficial de Mesut Özil 
* Perfil de Özil no web do Real Madrid
José Ouro Arias

**José Antonio Ouro Arias-Somoza**, nado en Palas de Rei e finado en Leilón (Palas de Rei) o 26 de marzo de 1955, foi un notario e político galego.

## Traxectoria 
Fillo de Manuel Ouro Besteiro, foi o herdeiro do pazo de Leilón. Notario de Palas de Rei. Promoveu a campaña agrarista de 1923. Na República militou en Izquierda Republicana coma o seu fillo, o deputado Roberto Ouro Vázquez. Co golpe de Estado do 18 de xullo de 1936 foi nomeado xuíz municipal de Palas de Rei en outubro, pero pouco despois foi separado do servizo e expedientado por responsabilidades civís e políticas, sendo desterrado e multado con máis de 250.000 ptas. Foi detido en agosto de 1940  e liberado en xuño de 1941. En decembro de 1940 foi nomeado xuíz municipal de Palas de Rei.

## Vida persoal 
Casou con Carmen Vázquez Ouro e foi pai de Roberto, Luz, Luciano, Dorinda, Arsenio, Jaime, Luís e María Ouro Vázquez.

## Notas 
## Véxase tamén 
### Bibliografía 
*